
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,                                  





ŞTIINŢĂ, TINERET ŞI SPORT                               

Bucureşti, 18 septembrie 2008
Nr. 29/288                                                                                                                

RAPORT 

asupra proiectului de Lege privind aprobarea Ordonanţei de urgenţă a Guvernului nr. 88/2008 pentru modificarea 

art. 55 alin. (8) din Legea nr. 128 privind Statutul personalului didactic
(PL.x. 465/ 8 septembrie 2008)

1. În baza prevederilor art. 95 din Regulamentul Camerei Deputaţilor, republicat, cu adresa nr. PL.x. 465/8 septembrie 2008, Comisia pentru învăţământ, ştiinţă, tineret şi sport a primit spre dezbatere şi avizare, în fond, proiectul de Lege privind aprobarea Ordonanţei de urgenţă a Guvernului nr. 88/2008 pentru modificarea art. 55 alin. (8) din Legea nr. 128 privind Statutul personalului didactic (PL.x. 465/ 8 septembrie 2008).

La întocmirea raportului, Comisia a avut în vedere avizul Consiliului Legislativ.
Proiectul de Lege are ca obiect de reglementare modificarea alin. (8) al art. 55 din Legea nr. 128/1997 privind Statutul personalului didactic, cu modificările şi completările ulterioare, în sensul acordării dreptului cetăţenilor din state membre ale Uniunii Europene, precum şi ai statelor aparţinând Spaţiului Economic European de a exercita profesia de cadru didactic în sistemul de învăţământ superior din România, fără nici o discriminare faţă de cetăţenii români.

2. În funcţie de obiectul şi conţinutul său, proiectul de lege face parte din categoria legilor organică.

3. La lucrările Comisiei au fost prezenţi 14 deputaţi, din totalul de 25 membri ai Comisiei. În baza prevederilor art. 54 şi 55 din Regulamentul Camerei Deputaţilor, republicat, la dezbaterea proiectului de lege au participat ca invitaţi: domnul Kovacs Peter, preşedintele Autorităţii Naţionale pentru Tineret.

4. Potrivit prevederilor art. 75 alin. (1) din Constituţia României, republicată, şi ale art. 92  alin. (8) din Regulamentul Camerei Deputaţilor, republicat, Camera Deputaţilor este primă Cameră sesizată.
În urma dezbaterii, în şedinţa din 17 septembrie 2008, Comisia a propus, cu unanimitatea voturilor celor prezenţi, adoptarea proiectului de lege.

         Prof. univ. dr. Petre POPEANGĂ

Consilier,
















Năstăsescu Vasile

